[{"text_idx": "#000000", "text": "Cre\u0308wyd y cyfanwaith trawiadol hwn gan ysgolion uwchradd ardal y dynodiad dan arweiniad yr artist Catrin Williams i ddathlu dynodiad Safle Treftadaeth y Byd Tirwedd Llechi gogledd orllewin Cymru. Bydd y gwaith yn mynd ar daith trwy\u2019r cymunedau chwarelyddol."}, {"text_idx": "#000002", "text": "Bu i\u2019r prosiect gymryd lle rhwng Medi a Thachwedd 2021 gydag ysgolion Dyffryn Ogwen, Brynrefail, Dyffryn Nantlle, Eifionydd, Moelwyn ag Ysgol uwchradd Tywyn yn cymryd rhan. Mae\u2019r celf tecstil gorffenedig 4 medr o led yn gyfanwaith o\u2019r hyn a gre\u0308wyd yn y 6 ysgol."}, {"text_idx": "#000003", "text": "Cychwynnodd taith y gwaith celf drwy\u2019r cymunedau chwarelyddol yn Amgueddfa Lechi Cymru ym mis Rhagfyr 2021. Fe\u2019i gwelir ar hyn o bryd yn STORIEL nes 19 Mawrth, a\u2019r lleoliad nesaf ar y daith yw Amgueddfa\u2019r Rheilffyrdd Bach Cul yn Nhywyn."}, {"text_idx": "#000004", "text": "Yn y gweithdai cychwynnol bu\u2019r ysgolion yn edrych ar ddiwylliant y chwareli i ysbrydoli\u2019r gwaith ac am fewnbwn hanesyddol. Gan ystyried diwydiant y llechi yn ei gyfanrwydd \u2013 dylanwad y llechi a\u2019r creithiau gweledol ar y dirwedd, hanes y llongau, hanes a delweddau\u2019r trenau, gweithio ar y graig, amser cinio yn y caban, y gymuned yn y capeli a\u2019r bandiau pres \u2013 roedd modd datblygu delweddau o\u2019r ardaloedd hyn gan blethu\u2019r hanesion drwy\u2019r gwaith i gyd. Cre\u0308wyd delweddau lliwgar aml-gyfrwng gan gyd-gynhyrchu un darn mawr o gelf mewn tecstilau i ddathlu\u2019r hanes, a\u2019r ardaloedd, y straeon a\u2019r diwylliant."}, {"text_idx": "#000007", "text": "Yn dathlu cyswllt diwylliannol mae arddangosfa o waith gan artistiaid o Fangor, Soest a Chwaer Ddinasoedd eraill yn nodi hanner canmlwyddiant gefeillio Dinas Bangor gyda Soest, yr Almaen. Mae gefeillio tref yn galluogi perthynas arbennig rhwng dwy gymuned, gan hybu dealltwriaeth o wahanol ddiwylliannau."}]